Երկնքից երեք մետր վեր

«Երկնքից երեք մետր վեր» (իսպ.՝  Tres metros sobre el cielo), իսպանական մելոդրամա, ռեժիսոր Ֆեռնանդո Գոնսալես Մոլին, էկրանավորումը՝ Ֆեդերիկո Մոչիի։ Գլխավոր դերերում նկարահանվել են Մարիա Վալվերդեն և Մարիո Կասասը։ Ֆիլմի դրամարկղային մուտքերի ծավալը կազմել է ավելի քան 2,5 միլիոն դոլլար։ 2012 թվականի հունիսի 22-ին էկրան է բարձրացել ֆիլմի երկրորդ մասը՝ «Ես ցանկանում եմ քեզ» վերնագրով։


== Սյուժե ==
Հյուգո Օլիվերան կամ, ինչպես ինքն է իրեն անվանում, Աչեն, բանտարկվում է մի մարդու վրա հարձակման և դաժան ծեծի համար։ Նրա ամբողջ կյանքը ձախողումներով է անցնում, բայց մի անգամ ավտոմեքնենաների խցանման ժամանակ նա տեսնում է մի աղջկա՝ Բաբիին, ազդանշան է տալիս` համարելով այն տգեղ կատակ։ Աղջիկն այդպիսի «ուշադրություն» իր նկատմամբ չի գնահատում և դեպքը համարում է փակված։
Աչեն վերադառնում է իր անխոհեմ կյանքին` լցված մոտոցիկլերով, ավտոմրցույթներով, աղջիկներով, ալկոհոլով և անվերջ երիտասարդական ըմբոստությամբ։ Երեկույթի ժամանակ, որին Աչեն գնում է առանց ընկերների հրավիրելու, նա տեսնում է Բաբիին։ Սկսվում են խոսքակռիվներ, որոնք հանգեցնում են խառնաշփոթի և տան սեփականատերերի պարտության։ Բաբիի նախկին ընկերն աղջկան ուղեկցում է տուն, բայց նրա վրա հարձակվում են Աչեի ընկերները՝ մի բայկերների խումբ։ Արդյունքում Բաբին պետք է տուն հասներ Աչեի ուղեկցությամբ, ինչը նրա համար տհաճ էր։ Բաբիի ընկերուհին սկսում է հանդիպել Աչեի լավագույն ընկերոջ՝ Պոլոյի հետ։ Այդպես Բաբին ավելի հաճախ է ընկնում անսովոր իրադարձությունների մեջ հենց Աչեի հետ (փողոցային ավտոմրցույթներ, փախուստ ոստիկանությունից)։ Աստիճանաբար Բաբիին նվաճելու ցանկությունը դառնում է մի հետաքրքիր խաղ Աչեի համար, նա փորձում է այնպես անել, որ Բաբին սիրահարվի իրեն, և սկսում է տեղի տալ իր զգացմունքներին։
Ավելի ուշ պարզվում է, որ Աչեի ըմբոստության արդյունքում մայրը դավաճանում է ընտանիքին։ Բաբիի մայրը փորձում է պաշտպանել աղջկան անարժան երիտասարդից, բայց երիտասարդ մարդկանց զգացմունքները աճում են օրեցօր։ Բաբին որոշում է, որ հենց Աչեն պետք է դառնա իր առաջին ամուսինը, նրանք անցկացնում են ռոմանտիկ գիշեր միասին։ Հենց դրանից հետո Աչեն ասում է այդ արտահայտությունը. «Իսկ ես ավելի երջանիկ եմ... երկնքից երեք մետր բարձր»։ Ամեն ինչ փոխվում է, երբ Աչեի ընկերը կոտրում է Բաբիի տան դուռը, Բաբիի նախկին ընկերուհին գողանում է տան զարդերը, իսկ Բաբին իմանում է, որ Աչեն սպառնացել է իր մանկավարժին։ Նա որոշում է, որ պետք է մի քանի ժամանակ հեռու մնան իրարից։
18 տարեկան Բաբիի ծննդյան օրը Աչեն, հեռվում թողնելով բոլոր կասկածները, գալիս է ռեստորան։ Ամբողջ հեքիաթը փոխվում է, երբ Բաբիի հարևանը թափում է նրա վրա գինի, Աչեն կռվի մեջ է մտնում հարևանի հետ, որը ընդհատվում է Կատինայի զանգով։ Պոլոն մահացել էր ավտոմրցույթի ժամանակ, որը հենց այդ երեկույթի ժամանակ էր անցկացվում։ Բաբին որոշում է թողնել Աչեին, քանի որ նրա կյանքը լի է զայրույթով, ցավով, արյունով, իսկ նա ընդհանրապես չէր ուզում ոչինչ այդ ամենից տեսնել։
Բաբին սկսում է հանդիպել իր հարևանի հետ իր տանը, որտեղ խստորեն խորհուրդ էր տվել մայրը։ Աչեն սգում է ընկերոջ մահը և փորձում է վերականգնել հարաբերությունները սիրելիի հետ, բայց տեսնելով նրան ուրիշի հետ՝ հասկանում է, որ ոչինչ չի կարող հետ բերել։ Աչեն տեղեկացնում է իր եղբորը՝ Ալեքսին, որ պատրաստվում է մեկնել արտերկիր՝ աշխատելու։
Ամենավերջում մենք լսում ենք Աչեի ձայնը. «Դու չես կարող վերադարձնել անցյալը, ցավոք, որոշ բաներ կյանքի ընթացում միայն մեկ անգամ է պատահում։ Եվ անկախ նրանից, թե ինչպես եք դուք փորձում վերապրել այդ զգացմունքը նորից, դուք երբեք չեք կարող բարձրանալ երեք մետր երկնքի մակարդակից վերև... »


== Դերերում ==


== Սաունդթրեք ==
1. Forever Young - Alphaville
2. J’aime Tes Genoux - Adanowsky
3. Motorway - Anni B Sweet
4. Capturing Images - Anni B Sweet
5. Something’s Triggered - Cecilia Krull
6. La Tormenta de Arena - Dorian
7. Girl - Johny Price
8. The Cleaner - Johny Price
9. Perfect Combination - L.A.
10. Stop the Clocks - L.A.
11. Perdiendo El Tiempo - Napoleon Solo
12. A Ras Del Cielo - Pol 3.14
13. Avida Dollars - The Unfinished Sympathy
14. Loverdome - The X
15. The Glow - The X
16. Hummingbird - Thee Brandy Hips


== Մրցանակներ ==
2011 թվականին ֆիլմը առաջադրվել է Գոյա մրցանակին լավագույն ադապտացված սցենարի համար։
Ֆիլմի գլխավոր դերակատար, դերասան Մարիո Կասասը 2011 թվականին դարձավ դափնեկիր լատինոամերիկյան քննադատների ոլորտում զվարճանքի (Premios ACE) «Լավագույն նոր դերասան» անվանակարգում։ Բացի այդ, նա առաջադրվել է Fotogramas de Plata-ի «Լավագույն դերասան» անվանակարգում։


== Շարունակությունը ==
Հիմնական հոդված՝ Երեք մետր երկնքի մակարդակից վերև։ Ես ցանկանում եմ քեզ։
Երեք մետր երկնքի մակարդակից վերև 3՝ Զգացմունքները և երազանքները(2014)


== Ծանոթագրություններ ==


== Արտաքին հղումներ ==
«Երկնքից երեք մետր վեր»(անգլ.) ֆիլմը Internet Movie Database կայքում
antena3.com
‘Tres metros sobre el cielo’ se alza con el premio del público melillense Archived 2018-11-14 at the Wayback Machine.